CELEX: 32020R0169
Language: fi
Date: 2020-02-06 00:00:00
Title: Neuvoston asetus (EU) 2020/169, annettu 6 päivänä helmikuuta 2020, tietyistä rajoittavista toimenpiteistä Somalian osalta annetun asetuksen (EY) N:o 147/2003 muuttamisesta

7.2.2020   
               
               
                  FI
               
               
                  Euroopan unionin virallinen lehti
               
               
                  L 36/1
               
            
         NEUVOSTON ASETUS (EU) 2020/169,
         annettu 6 päivänä helmikuuta 2020,
         tietyistä rajoittavista toimenpiteistä Somalian osalta annetun asetuksen (EY) N:o 147/2003 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
         ottaa huomioon Somaliaan kohdistuvista rajoittavista toimenpiteistä ja yhteisen kannan 2009/138/YUTP kumoamisesta 26 päivänä huhtikuuta 2010 annetun neuvoston päätöksen 2010/231/YUTP (1),
         ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
         sekä katsoo seuraavaa:
         
                     (1)
                  
                  
                     Tietyistä rajoittavista toimenpiteistä Somalian osalta annetulla neuvoston asetuksella (EY) N:o 147/2003 (2) kielletään yleisesti sotilaalliseen toimintaan liittyvän teknisen neuvonnan, avun ja koulutuksen sekä rahoituksen ja taloudellisen avun antaminen Somaliassa oleville henkilöille, yhteisöille tai elimille sekä kielletään puuhiilen tuonti, osto ja kuljetus Somaliasta.
                  
               
                     (2)
                  
                  
                     Yhdistyneiden kansakuntien (YK) turvallisuusneuvosto hyväksyi 15 päivänä marraskuuta 2019 päätöslauselman 2498 (2019). Kyseisessä päätöslauselmassa vahvistetaan Somaliaa koskeva yleinen ja täydellinen aseidenvientikielto ja muutetaan vapautuksia, ennakkohyväksyntiä ja ilmoituksia, jotka koskevat aseiden ja niihin liittyvän materiaalin toimittamista Somaliaan. Lisäksi kyseisessä päätöslauselmassa vahvistetaan puuhiilen tuontikielto Somaliasta sekä otetaan käyttöön omatekoisten räjähteiden komponentteja koskevia rajoitteita.
                  
               
                     (3)
                  
                  
                     Neuvosto antoi 6 päivänä helmikuuta 2020 päätöksen (YUTP) 2020/170 (3), jolla muutetaan päätöstä 2010/231/YUTP YK:n turvallisuusneuvoston päätöslauselman 2498 (2019) mukaisesti.
                  
               
                     (4)
                  
                  
                     Osa näistä muutoksista kuuluu Euroopan unionin toiminnasta tehdyn sopimuksen soveltamisalaan, ja sen vuoksi niiden täytäntöönpano edellyttää unionin tasoista sääntelyä erityisesti sen varmistamiseksi, että talouden toimijat soveltavat niitä yhtenäisesti kaikissa jäsenvaltioissa.
                  
               
                     (5)
                  
                  
                     Asetus (EY) N:o 147/2003 olisi tämän vuoksi muutettava vastaavasti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EY) N:o 147/2003 seuraavasti:
            
                        1)
                     
                     
                        Muutetaan 2 a artikla seuraavasti:
                        
                                    a)
                                 
                                 
                                    korvataan e alakohta seuraavasti:
                                    
                                                ”e)
                                             
                                             
                                                sotilastoimintaan liittyvän rahoituksen, taloudellisen avun, teknisen neuvonnan, avun tai koulutuksen antamisen seuraavin edellytyksin:
                                                
                                                            i)
                                                         
                                                         
                                                            asianomainen toimivaltainen viranomainen on todennut, että tällainen rahoitus, taloudellinen apu, tekninen neuvonta, apu tai koulutus on tarkoitettu yksinomaan Somalian kansallisten turvallisuusjoukkojen kehittämiseen Somalian väestön turvallisuuden takaamiseksi; ja
                                                         
                                                      
                                                            ii)
                                                         
                                                         
                                                            Yhdistyneiden kansakuntien turvallisuusneuvoston päätöslauselman 2498 (2019) 11 kohdan mukaisesti Somalian liittohallitus tai vaihtoehtoisesti jäsenvaltio, joka antaa rahoitusta, taloudellista apua, teknistä neuvontaa, apua tai koulutusta, on ilmoittanut Yhdistyneiden kansakuntien turvallisuusneuvoston päätöslauselman 751 (1992) 11 kohdalla perustetulle komitealle vähintään viisi työpäivää etukäteen tällaisen rahoituksen, taloudellisen avun, teknisen neuvonnan, avun tai koulutuksen antamisesta;”;
                                                         
                                                      
                                          
                              
                                    b)
                                 
                                 
                                    lisätään alakohta seuraavasti:
                                    
                                                ”ea)
                                             
                                             
                                                sotilastoimintaan liittyvän rahoituksen, taloudellisen avun, teknisen neuvonnan, avun tai koulutuksen antamisen seuraavin edellytyksin:
                                                
                                                            i)
                                                         
                                                         
                                                            asianomainen toimivaltainen viranomainen on todennut, että tällainen rahoitus, taloudellinen apu, tekninen neuvonta, apu tai koulutus on tarkoitettu yksinomaan muiden Somalian turvallisuusalan instituutioiden kuin Somalian liittohallituksen turvallisuusalan instituutioiden kehittämiseen; ja
                                                         
                                                      
                                                            ii)
                                                         
                                                         
                                                            Yhdistyneiden kansakuntien turvallisuusneuvoston päätöslauselman 2498 (2019) 12 ja 15 kohdan mukaisesti jäsenvaltio, joka antaa tällaista rahoitusta, taloudellista apua, teknistä neuvontaa, apua tai koulutusta, on ilmoittanut tällaisen rahoituksen, taloudellisen avun, teknisen neuvonnan, avun tai koulutuksen antamisesta Yhdistyneiden kansakuntien turvallisuusneuvoston päätöslauselman 751 (1992) 11 kohdalla perustetulle komitealle, ja Somalian liittohallitukselle on tiedotettu asiasta samanaikaisesti vähintään viisi työpäivää etukäteen; ja
                                                         
                                                      
                                                            iii)
                                                         
                                                         
                                                            komitea ei ole tehnyt kielteistä päätöstä viiden työpäivän kuluessa ilmoituksen vastaanottamisesta.”
                                                         
                                                      
                                          
                              
                  
                        2)
                     
                     
                        Korvataan 3 artiklan 1 kohta seuraavasti:
                        
                           ”1.   Asetuksen 1 artiklaa ei sovelleta
                           
                                       a)
                                    
                                    
                                       rahoituksen järjestämiseen ja taloudellisen avun antamiseen yksinomaan humanitaariseen tai suojelukäyttöön tarkoitettujen, ei-tappavien sotilastarvikkeiden myyntiin, toimitukseen, siirtoon tai vientiin taikka sellaista materiaalia varten, joka on tarkoitettu yhteiskunnan rakenteiden kehittämiseksi perustettuihin unionin tai jäsenvaltioiden ohjelmiin, myös turvallisuuden alalla, ja joita toteutetaan rauhan- ja sovinnontekoprosessin yhteydessä; tai
                                    
                                 
                                       b)
                                    
                                    
                                       tällaisiin ei-tappaviin tarvikkeisiin liittyvän teknisen neuvonnan, avun tai koulutuksen antamiseen,
                                    
                                 jos antava jäsenvaltio tai kansainvälinen, alueellinen tai alialueellinen järjestö on ilmoittanut tällaisista toimista Yhdistyneiden kansakuntien turvallisuusneuvoston päätöslauselman 751 (1992) 11 kohdalla perustetulle komitealle etukäteen ja yksinomaan sen tiedoksi.”
                        
                     
                  
                        3)
                     
                     
                        Korvataan 3 a artiklan 2 kohta seuraavasti:
                        
                           ”2.   Säännöt, jotka koskevat velvollisuutta toimittaa saapumista tai lähtöä koskevat ennakkotiedot, erityisesti kyseiset tiedot toimittavan henkilön osalta, sekä noudatettavat määräajat ja vaadittavat tiedot määräytyvät tuontia ja vientiä koskevia yleisilmoituksia ja tulli-ilmoituksia koskevien tullilainsäädännön asiaankuuluvien säännösten mukaisesti  (*1).
                        
                        
                           (*1)  Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1); komission delegoitu asetus (EU) 2015/2446, annettu 28 päivänä heinäkuuta 2015, Euroopan parlamentin ja neuvoston asetuksen (EU) N:o 952/2013 täydentämisestä tiettyjä unionin tullikoodeksin säännöksiä koskevien yksityiskohtaisten sääntöjen osalta (EUVL L 343, 29.12.2015, s. 1); komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).”"
                        
                     
                  
                        4)
                     
                     
                        Lisätään artikla seuraavasti:
                        
                           ”3 c artikla
                           
                           
                              1.   Kielletään liitteessä III lueteltujen omatekoisten räjähteiden komponenttien suora tai välillinen myynti, vienti, toimittaminen tai siirtäminen Somaliaan jäsenvaltioiden alueelta tai jäsenvaltioiden kansalaisten toimesta jäsenvaltioiden alueiden ulkopuolelta taikka jäsenvaltioiden lippua käyttävillä aluksilla tai jäsenvaltioiden ilma-aluksilla, ellei liitteessä I luetelluilla verkkosivuilla mainittu asianomaisen jäsenvaltion toimivaltainen viranomainen ole myöntänyt lupaa etukäteen.
                           
                           
                              2.   Jäsenvaltioiden toimivaltaiset viranomaiset eivät myönnä 1 kohdan mukaista lupaa, jos on riittävästi näyttöä siitä, että tuotetta tai tuotteita käytetään, tai että on merkittävä riski, että niitä voidaan käyttää, omatekoisten räjähteiden valmistamiseen Somaliassa.”
                           
                        
                     
                  
                        5)
                     
                     
                        Korvataan liite III tämän asetuksen liitteellä.
                     
                  
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 6 päivänä helmikuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  EUVL L 105, 27.4.2010, s. 17.
         
            (2)  Neuvoston asetus (EY) N:o 147/2003, annettu 27 päivänä tammikuuta 2003, tietyistä rajoittavista toimenpiteistä Somalian osalta (EYVL L 24, 29.1.2003, s. 2).
         
            (3)  Neuvoston päätös (YUTP) 2020/170, annettu 6 päivänä helmikuuta 2020, Somaliaan kohdistuvista rajoittavista toimenpiteistä annetun päätöksen 2010/231/YUTP muuttamisesta (ks. tämän virallisen lehden s. 5).
      
      
         
            LIITE
            
               
                  
                     ”LIITE III
                     LUETTELO 3 C ARTIKLASSA TARKOITETUISTA TUOTTEISTA
                     
                        1.   
                        
                           Laitteet ja välineet, joita ei ole eritelty neuvoston päätöksen 2010/231/YUTP (1) liitteessä IV olevassa 2 kohdassa ja jotka on erityisesti suunniteltu räjähteiden laukaisemiseen sähköisesti tai muutoin kuin sähköisesti (kuten laukaisulaitteet, nallit, sytyttimet ja sytytyslangat).
                        
                     
                     
                        2.   
                        
                           Edellä olevassa 1 kohdassa lueteltujen tuotteiden ”valmistamiseen” tai ”käyttöön””tarvittava””teknologia”. (Termien ”valmistaminen”, ”käyttö”, ”tarvittava” ja ”teknologia” määritelmät ovat Euroopan unionin yhteisestä puolustustarvikeluettelosta (2).)
                        
                     
                     
                        3.   
                        Seuraavat räjähteet ja seokset, jotka sisältävät yhtä tai useampaa räjähdettä:
                        
                                    Aineen nimi
                                 
                                 
                                    CAS RN -numero (Chemical Abstracts Service Registry number)
                                 
                                 
                                    Yhdistetyn nimikkeistön (CN) koodi  (3)
                                    
                                 
                              
                                    ammoniitti (ANFO)
                                 
                                 
                                    6484-52-2 (ammoniumnitraatti)
                                 
                                 
                                    3102 30 
                                    3102 40 
                                 
                              
                                    nitroselluloosa (joka sisältää yli 12,5 painoprosenttia typpeä)
                                 
                                 
                                    9004-70-0
                                 
                                 
                                     
                                 
                              
                                    nitroglykoli
                                 
                                 
                                    55-63-0
                                 
                                 
                                    ex 2920 90 70 
                                 
                              
                                    pentaerytritolitetranitraatti (PETN)
                                 
                                 
                                    78-11-5
                                 
                                 
                                    ex 2920 90 70 
                                 
                              
                                    pikryylikloridi
                                 
                                 
                                    88-88-0
                                 
                                 
                                    ex 2904 99 00 
                                 
                              
                                    2,4,6-trinitrotolueeni (TNT)
                                 
                                 
                                    118-96-7
                                 
                                 
                                    2904 20 00 
                                 
                              
                     
                        4.   
                        Räjähteen lähtöaineet:
                        
                                    Aineen nimi
                                 
                                 
                                    CAS RN –numero (Chemical Abstracts Service Registry number)
                                 
                                 
                                    Yhdistetyn nimikkeistön (CN) koodi
                                 
                              
                                    ammoniumnitraatti
                                 
                                 
                                    6484-52-2
                                 
                                 
                                    3102 30 
                                 
                              
                                    kaliumnitraatti
                                 
                                 
                                    7757-79-1
                                 
                                 
                                    2834 21 00 
                                 
                              
                                    natriumkloraatti
                                 
                                 
                                    7775-09-9
                                 
                                 
                                    2829 11 00 
                                 
                              
                                    typpihappo
                                 
                                 
                                    7697-37-2
                                 
                                 
                                    ex 2808
                                 
                              
                                    rikkihappo
                                 
                                 
                                    7664-93-9
                                 
                                 
                                    ex 2807”
                                 
                              
                  
               ”
            
               (1)  Neuvoston päätös 2010/231/YUTP, annettu 26 päivänä huhtikuuta 2010, Somaliaan kohdistuvista rajoittavista toimenpiteistä ja yhteisen kannan 2009/138/YUTP kumoamisesta (EUVL L 105, 27.4.2010, s. 17).
            
               (2)  EUVL C 98, 15.3.2018, s. 1.
            
               (3)  Nimikekoodit on otettu tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (EYVL L 256, 7.9.1987, s. 1) liitteessä I olevasta yhdistetystä nimikkeistöstä, sellaisena kuin se on määritelty kyseisen asetuksen 1 artiklan 2 alakohdassa; nimikekoodit ovat voimassa tämän asetuksen julkaisuajankohtana ja soveltuvin osin sellaisina kuin ne ovat muutettuina myöhemmällä lainsäädännöllä.